
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιοτήτων στον Υπουργό Οικονομι¬ 
κών για τον καθορισμό του ωραρίου εργασίας του 
προσωπικού που θα απασχολείται στα Γραφεία 


Εξυπηρέτησης Πολιτών των ΔΟΥ. 1 

Θέση σε κυκλοφορία ενσήμων ταινιών φορολογίας 
τσιγάρων τύπου ΣΤ/Α3 διαστάσεων 45 X 22 χιλιο¬ 
στών και διατίμηση αυτών. 2 


Οπλοφορία Τελωνειακών υπαλλήλων, τρόπος εκπαίδευ¬ 
σης αυτών στην οπλοτεχνική, διαδικασίες προμήθει¬ 
ας, διαχείρισης, συντήρησης, επισκευής και ασφα¬ 
λούς φύλαξης του υπηρεσιακού οπλισμού και πυρο- 
μαχικών καθώς και ενδεικνυόμενα μέτρα ασφαλείας. 3 
Καθορισμός διαδικασίας δημόσιας διαβούλευσης για 
τη χορήγηση ειδικών αδειών σε συνθήκες περιορι¬ 


σμού του αριθμού τους. 4 

Καθορισμός ύψους τελών για την υποβολή αίτησης 

χορήγησης άδειας ραδιοφωνικού σταθμού. 5 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Αιθήκων Ν. Τρικάλων. 6 


ΑΠΟΦΑΣΕΙ Σ 

Αριθ. ΔΙΑΔΠ/Γ2γ/4110 ( 1 ) 

Μεταβίβαση αρμοδιοτήτων στον Υπουργό Οικονομικών 
για τον καθορισμό του ωραρίου εργασίας του προσω¬ 
πικού που θα απασχολείται στα Γραφεία Εξυπηρέτη¬ 
σης Πολιτών των ΔΟΥ. 

Ο ΥΦΥΠΟΥΡΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

Ι.Τιςδιατάξειςτηςπαρ.θτου άρθρου 1 Ν. 1157/81 «Πε¬ 
ρί κυρώσεως της από 29 Δεκεμβρίου 1980 πράξεως νο¬ 
μοθετικού περιεχομένου του Προέδρου της Δημοκρα¬ 
τίας, περί καθιερώσεως πενθημέρου εβδομάδας εργα¬ 
σίας των δημοσίων εν γένει υπηρεσιών και ρυθμίσεως 


συναφών θεμάτων και τροποποιήσεων διατάξεων αυτής» 
(ΦΕΚ 126/Α'). 

2. Τις διατάξεις της παραγράφου 5 του άρθρου 8 του Ν. 
2880/2001 (ΦΕΚ9/Α') «Πρόγραμμα “Πολιτεία” για τη με¬ 
ταρρύθμιση και των εκσυγχρονισμό της Δημόσιας Διοίκη¬ 
σης και άλλες διατάξεις». 

3. Τις διατάξεις της παραγράφου 1 και 3 του άρθρου 23 
του Ν. 1735/87 «Προσλήψεις στο δημόσιο τομέα. Κοινω¬ 
νικός Έλεγχος κ.λπ.» (ΦΕΚ/95/Α'). 

4. Τις διατάξεις του άρθρου 27 του Ν. 2081/1992 (ΦΕΚ 
154/Α/1992) «Περιορισμός και Βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» με το οποίο προστέθηκε άρθρο 29Α στο Ν. 1558/85 
(ΦΕΚ 137/Α71985) όπως τελικά αντικαταστάθηκε με το 
άρθρο 1 του Ν. 2469/1997 (ΦΕΚ39/Α71997). 

5. Την αρ. ΔΙΔΚ/Φ. 1/2/1187/12.5.2000 (ΦΕΚ 630/τ.Β7 

12.5.2000) απόφαση του Πρωθυπουργού και της Υπουρ¬ 
γού Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης Λεωνίδα 
Τζανή και Κων/νο Καϊσερλή». 

6. Την με αρ. 1039386/44/Α0006/21.4.2000 (ΦΕΚ 571 Β' 

21.4.2000) απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

7. Την ανάγκη λειτουργίας των Κέντρων Πληροφόρη¬ 
σης Πολιτών για την εξυπηρέτηση των πολιτών ορισμένα 
απογεύματα της εβδομάδας. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Μεταβιβάζομε στον Υπουργό Οικονομικών την αρμο¬ 
διότητα να καθορίζει με απόφασή του το ωράριο εργα¬ 
σίας του προσωπικού, που θα απασχολείται στα Γ ραφεία 
Εξυπηρέτησης Πολιτών των ΔΟΥ και θα εργάζεται δύο 
απογεύματα της εβδομάδας για την καλύτερη εξυπηρέ¬ 
τηση των πολιτών. 

2. Οι καθ’ εβδομάδα ώρες εργασίας των υπαλλήλων 
που απασχολούνται στις ανωτέρω υπηρεσίες κατά τις 
απογευματινές ώρες είναι δυνατόν να καθορίζονται σε μι¬ 
κρότερο αριθμό των προβλεπομένων γενικά από τις κάθε 
φορά ισχύουσες διατάξεις για τις ώρες εργασίας των 
υπαλλήλων του Δημοσίου, των Ο.Τ.Α. και των λοιπών 

Ν.Π.Δ.Δ., σύμφωνα με την παράγραφο 5 του άρθρου 8 
του Ν. 2880/01 (ΦΕΚ9/τ.Α'). 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2001 

Ο ΥΦΥΠΟΥΡΓΟΣ 

ΛΕΩΝΙΔΑΣ Γ.ΤΖΑΝΗΣ 
-♦- 

Αριθ. Φ.145/91 (2) 

Θέση σε κυκλοφορία ενσήμων ταινιών φορολογίας τσι¬ 
γάρων τύπου ΣΤ/Α3 διαστάσεων 45 X 22 χιλιοστών και 
διατίμηση αυτών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 46, 51 παράγραφοι 1,2, 4 
και 5, 55 και 60 του Ν. 2127/1993 (ΦΕΚ 48/Α') «Εναρμόνι¬ 
ση προς το κοινοτικό δίκαιο του φορολογικού καθεστώ¬ 
τος των πετρελαιοειδών προϊόντων, αλκοόλης και αλκοο- 
λούχωνποτών και βιομηχανοποιημένων καπνών και άλλες 
διατάξεις», όπως ισχύει. 

2. Ότι τα υπάρχοντα σήμερα αποθέματα στις αποθήκες 
της Υπηρεσίας Διαχείρισης Εντύπων και Αξιών του Δημο¬ 
σίου (Υ.Δ.Ε.Α.Δ), ταινιών παλαιός κατασκευής, τύπου 
ΣΤ/Α3, διαστάσεων 45 X 22 χιλιοστών, χρωματικής εκτύ¬ 
πωσης ελαφρώς πράσινο, ανέρχονται σε 396.500.000 τε¬ 
μάχια περίπου. 

3. Ότι η αιφνίδια ματαίωση του προγραμματισμένου για 
το 2001 διαγωνισμού προμήθειας 1.500.000.000 φορολο¬ 
γικών ταινιών από τη Δ/νση Κρατικών Προμηθειών του 
Υπουργείου Ανάπτυξης και η χρονοβόρα διαδικασία επα- 
ναπροκήρυξης του διαγωνισμού αυτού από το ίδιο 
Υπουργείο, οδήγησε στην εξάντληση των αποθεμάτων 
ταινιών που προβλέπονται απάτην αριθμ. 1077132/5431/ 
0014/26.8.1991 Α.Υ.Ο, για την κάλυψη των αναγκών της 
εγχώριας καπνοβιομηχανίας. 

4. Ότι μετά την εξέλιξη αυτή και ο προκηρυχθείς έκτακτος 
διαγωνισμός για την εκτύπωση 500.000.000 φορολογικών 
ταινιών με τη διαδικασία της διαπραγμάτευσης δεν κατέστη 
δυνατόν να κατακυρωθεί λόγω ασκήσεως διαφόρων ένδι¬ 
κων μέσων από τους συμμετέχοντες προμηθευτές. 

5. Ότι η μη χρησιμοποίηση της πιο πάνω ποσότητας ται¬ 
νιών και η ενδεχόμενη καταστροφή της συνεπάγεται για 
το Ελληνικό Δημόσιο ζημία 40.000.000 δρχ. περίπου. 

6. Ότι υπάρχει απόλυτη ανάγκη κάλυψης των αναγκών 
σε φορολογικές ταινίες των εγχώριων καπνοβιομηχανιών. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Θέτουμε σε κυκλοφορία ποσότητα 396.500.000 εν¬ 
σήμων ταινιών φορολογίας καπνού τύπου ΣΤ/Α3 κύριας 
χρωματικής εκτύπωσης ελαφρώς πράσινο διαστάσεων 
45X22 χιλιοστών με την ένδειξη «ΦΟΡΟΣ ΚΑΠΝΟΥ», χω¬ 
ρίς άλλες ενδείξεις, οι οποίες φέρουν ως κύρια παράστα¬ 
ση την προβλεπόμενη από την αριθμ. Κ.9200/1696/ 
15.7.1975 Α.Υ.Ο. Η παραπάνω ποσότητα θα διατεθεί απο¬ 
κλειστικά στις εγχώριες καπνοβιομηχανίες για επικόλλη¬ 
ση στις συσκευασίες των παραγόμενων τσιγάρων, μέχρι 
την εξάντλησή της. Οι ταινίες αυτές διατιμούνται σε 3 
δραχμές ανά τεμάχιο. 


2. Η Υπηρεσία Διαχείρισης Εντύπων και Αξιών του Δη¬ 
μοσίου (Υ.Δ.Ε.Α.Δ) θα διαθέτει στους διαχειριστέςτωντε- 
λωνειακών κλιμακίων τις ταινίες αυτές, αμέσως μετά την 
εξάντληση των χρησιμοποιουμένων σήμερα ενσήμων ται¬ 
νιών τσιγάρων εσωτερικού (διαστ. 45 X 22 χιλ.). 

3. Η ισχύς της απόφασης αυτής αρχίζει από 19.2.2001. 

Η απόφαση αυτή να δημοσιευτεί στην Εφημερίδα της 

Κυβερνήσεως. 

Αθήνα, 19 Φεβρουάριου 2001 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 
-♦- 

Αριθ. Ε. 500/135/Γ0034 (3) 

Οπλοφορία Τελωνειακών υπαλλήλων, τρόπος εκπαίδευ¬ 
σης αυτών στην οπλοτεχνική, διαδικασίες προμήθει¬ 
ας, διαχείρισης, συντήρησης, επισκευής και ασφα¬ 
λούς φύλαξης του υπηρεσιακού οπλισμού και πυρο- 
μαχικών καθώς και ενδεικνυόμενα μέτρα ασφαλείας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1165/18 «περί τελωνειακού κώδι¬ 
κα». 

2. Τις διατάξεις του Καν. (ΕΟΚ) 2913/92 του Συμβουλί¬ 
ου των Ευρωπαϊκών Κοινοτήτων «περί θεσπίσεως κοινο¬ 
τικού τελωνειακού κώδικα». 

3. Τις διατάξεις του Π.Δ. 284/1988 «περί διαρθρώσεως 
της Κεντρικής Υπηρεσίας του Υπουργείου Οικονομικών» 

4. Τις διατάξεις του Π.Δ. 551/1988 «περί οργάνωσης 
των οικονομικών υπηρεσιών των Νομαρχιών της χώρας». 

5. Τις διατάξειςτου Π.Δ. 127/1989 «περί κανονισμού δι¬ 
καιωμάτων και καθηκόντων των τελωνειακών υπαλλήλων 
και της λειτουργίας των Τελωνειακών Αρχών του Υπουρ¬ 
γείου Οικονομικών» 

6. Τις διατάξεις του Π.Δ.1/1994 «περί σύστασης, ανα¬ 
βάθμισης και αναδιάρθρωσης Τελωνειακών Αρχών» 
όπως όλες οι προαναφερόμενες διατάξεις τροποποιήθη¬ 
καν και ισχύουν μέχρι σήμερα. 

7. Τις διατάξειςτου άρθρου 5του Ν. 1567/1985 «Κύρω¬ 
ση του τελωνειακού δασμολογίου εισαγωγής και άλλες 
διατάξεις» αναφορικά με τη χρησιμοποίηση από τις Τελω- 
νειακές Αρχές σκύλων-ανιχνευτώνγιατη πρόληψη και κα¬ 
ταστολή της παράνομης διακίνησης ναρκωτικών και ψυ¬ 
χοτρόπων ουσιών καθώς και ειδικών συσκευών ακτινών - 
X, ενδοσκοπίων ή άλλων τεχνικών μέσων για την υποβοή¬ 
θηση του ελεγκτικού έργου των τελωνειακών υπαλλήλων. 

8. Τις διατάξειςτου Ν.1729/1987 «περί καταπολέμησης 
της διάδοσης των Ναρκωτικών και ψυχοτρόπων ουσιών» 
όπως τροποποιήθηκε και συμπληρώθηκε με το Ν. 2161/ 
1993. 

9. Τις διατάξεις του Ν. 2168/93 «Ρύθμιση θεμάτων που 
αφορούν όπλα, πυρομαχικά, εκρηκτικές ύλες, εκρηκτι¬ 
κούς μηχανισμούς και άλλες διατάξεις» όπως τροποποιή¬ 
θηκε με το Ν. 2334/95. 

10. Τις διατάξεις των άρθρων 20 έως 25 του Ν. 
1492/1950 «περί ποινικού κώδικα» όπως τροποποιήθηκε 
και ισχύει μέχρι σήμερα. 

11. Την Ε.2000/561/Γ0034/14.7.1997 Α.Υ.Ο. με την 
οποία ορίσθηκε η Δ/νση Τελωνείων Αττικής αρμόδια Υπη¬ 
ρεσία για τη διαχείριση των μέσων ελέγχου και εξοπλι- 

σμού όλων των Τελωνείων της χώρας μετά την κατάργη¬ 
ση των ΕΥΤΕ και των παραρτημάτων τους. 

12. Τις διατάξεις του άρθρου 12του Ν. 2648/98 «Ρυθμί¬ 
σεις δασμολογικού και φορολογικού περιεχομένου, τρο¬ 
ποποίηση του Κώδικα Φορολογικής Δικονομίας και άλλες 
διατάξεις» όπου αναφέρεται ρητά ότι οι Τελωνειακοί 
Υπάλληλοι κατά την εκτέλεση των ελεγκτικών και διωκτι¬ 
κών καθηκόντων τους δικαιούνται να οπλοφορούν και ότι 
οι προϋποθέσεις οπλοφορίας, οι περιπτώσεις οπλοχρη¬ 
σίας, ο τρόπος εκπαίδευσης και προμήθειας του αναγκαί¬ 
ου οπλισμού καθώς και οι σχετικές αναγκαίες λεπτομέρει¬ 
ες για τις μεθόδους και τον τρόπο αντιμετώπισης του ορ¬ 
γανωμένου εγκλήματος στοντομέατου λαθρεμπορίου και 
της παράνομης διακίνησης ναρκωτικών και όπλων ρυθμί¬ 
ζονται με απόφαση του Υπουργού Οικονομικών. 

13. Την αριθμ. πρωτ. 1473/21.4.1999 εξουσιοδότηση 
της Σχολής Επιμόρφωσης Υπαλλήλων Υπουργείου Οικο¬ 
νομικών (Σ.Ε.Υ.Υ.Ο.) προς την 33η Δ/νση Ελέγχου Τελω¬ 
νείων για την υλοποίηση της εκπαίδευσης των Τελωνεια¬ 
κών Υπαλλήλων στην οπλοτεχνική και σκοποβολή. 

14. Τις διατάξεις του Π.Δ.203/2000 «περί κατάργησης 
της Δ/νσης Ελέγχου Τελωνειακών Αρχών (ΔΙΕΤΑ) και σύ¬ 
στασης Ελεγκτικών Υπηρεσιών Τελωνείων (Ε.ΛΥ.Τ.)». 

15. Την ανάγκη διευκόλυνσης του ελεγκτικού και διω¬ 
κτικού έργου της Τελωνειακής Υπηρεσίας και του προ¬ 
σωπικού αυτής. 

16. Την αριθμ. 1039386/441/Α0006/21.4.2000 (ΦΕΚ 571/ 
Β'/2000) κοινή απόφασητου Πρωθυπουργού και Υπουργού 
των Οικονομικών «περί ανάθεσης αρμοδιοτήτων Υπουργού 
Οικονομικών στον Υφυπουργό Απόστολο Φωτιάδη». 

17. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Καθορίζουμε τις προϋποθέσεις οπλοφορίας των Τελω¬ 
νειακών Υπαλλήλων, τον τρόπο εκπαίδευσης αυτών στην 
οπλοτεχνική, τις διαδικασίες προμήθειας, διαχείρισης, 
συντήρησης, επισκευής και ασφαλούς φύλαξης του υπη¬ 
ρεσιακού οπλισμού και πυρομαχικών καθώς και τα ενδει- 
κνυόμενα μέτρα ασφαλείας. 

Άρθρο 1 

ΓΕΝΙΚΑ ΠΕΡΙ ΟΠΛΙΣΜΟΥ 

Οι Τελωνειακοί Υπάλληλοι κατά την εκτέλεση των ελε¬ 
γκτικών και διωκτικών καθηκόντων τους δικαιούνται να 
οπλοφορούν, σύμφωνα με τις διατάξεις του άρθρου 12 
του Ν. 2648/1998, του άρθρου 133 του Ν. 1165/18 (ΦΕΚ 
73/Α') «περίτελωνειακού κώδικος» καιτις εισαγωγικές δια¬ 
τάξεις του Π.Δ. 127/89 (ΦΕΚ 60/Α') «περί κανονισμού δι¬ 
καιωμάτων και καθηκόντων των Τελωνειακών Υπαλλήλων 
και τις λειτουργίες των Τελωνειακών Αρχών του Υπουρ¬ 
γείου Οικονομικών». Το τελωνειακό προσωπικό, κατά την 
άσκηση του τελωνειακού ελέγχου στα σημεία εισόδου - 
εξόδου της χώρας και στα σημεία εισόδου - εξόδου τωντε- 
λωνειακών χώρων, φέρει υποχρεωτικά την προβλεπόμενη 
από το σχετικό κανονισμό στολή και προαιρετικά στατικό 
οπλισμό, όσοι δε ασκούν καθήκοντα ελέγχου και επιτήρη¬ 
σης τελωνειακών χώρων καθώς και επίσκεψης πλοίων, φέ¬ 
ρουν υποχρεωτικά στολή και στατικό οπλισμό. 

Όλοι οι Τελωνειακοί Υπάλληλοι που ασκούν καθήκοντα 
δίωξης λαθρεμπορίου και Ναρκωτικών, φέρουν υποχρε¬ 
ωτικά ατομικό οπλισμό. 


Το προσωπικό της Τελωνειακής Υπηρεσίας εκπαιδεύε¬ 
ται στη χρήση των όπλων καθώς και στη χρήση και απο¬ 
δοτική εκμετάλλευση των σύγχρονων τεχνικών μέσων 
ελέγχων και βοηθητικών μηχανημάτων και συσκευών 
ελέγχου. 

Άρθρο 2 

ΔΙΑΚΡΙΣΗ ΟΠΛΙΣΜΟΥ, ΤΡΟΠΟΣ ΑΝΑΡΤΗΣΗΣ 
ΚΑΙ ΜΕΤΑΦΟΡΑΣ ΑΥΤΟΥ 

1. Ο οπλισμός της Τελωνειακής Υπηρεσίας είναι ελεγ¬ 
χόμενο υπηρεσιακό υλικό και διακρίνεται σε ατομικό και 
στατικό οπλισμό. 

Ο ατομικός οπλισμός χρεώνεται μόνο σε Τελωνειακούς 
Υπαλλήλους και φυλάσσεται μερίμνη τους και με ευθύνη 
τους. Ο στατικός οπλισμός παραμένει πάντα στο Τελω¬ 
νείο. 

2. Ο ατομικός οπλισμός των τελωνειακών υπαλλήλων 
αποτελείται από περίστροφο ή πιστόλι και χρεώνεται 
ατομικά σε κάθε τελωνειακό υπάλληλο από τον προϊστά¬ 
μενο της Τελωνειακής Αρχής στην οποία υπηρετεί και επι- 
στρέφεται οπωσδήποτε στην περίπτωση αποχώρησής 
του από την εν λόγω Τελωνειακή Αρχή. 

3. Ο στατικός οπλισμός που αποτελείται από περίστρο¬ 
φο ή πιστόλι ή υποπολυβόλο και χρεώνεται στους τελω¬ 
νειακούς υπαλλήλους βάρδιας, στις μεν περιπτώσεις θέ¬ 
σεων εργασίας 24ωρης λειτουργίας με χρεωπίστωση με¬ 
ταξύ των υπαλλήλων βάρδιας, είτε με πρωτόκολλο 
παράδοσης - παραλαβής είτε με έγγραφη χρεωπίστωση 
σε βιβλίο ειδικά για το σκοπό αυτό, σελιδομετρημένο και 
θεωρημένο αρμοδίως, στις δε λοιπές περιπτώσεις με χρε¬ 
ωπίστωση μεταξύ υπαλλήλων βάρδιας και του τμήματος 
Γενικών Θεμάτων της οικείας Υπηρεσίας, κατά τον προα- 
ναφερόμενο τρόπο. 

4. Το περίστροφο ή πιστόλι τίθεται μέσα σε θήκη και 
αναρτάται στο δεξιό μέρος του σώματος από το ζωστήρα 
κοντά και πίσω από το άνοιγμα του θυλακίου της περι- 
σκελίδας ή της ραφής της φούστας για τις γυναίκες τε¬ 
λωνειακούς. Κατ'εξαίρεση, επιτρέπεται η ανάρτηση στο 
αριστερό μέρος του σώματος, για τους αριστερόχειρες. 

Ο οπλισμός φέρεται εσωτερικά, όταν η στολή περιλαμ¬ 
βάνει μακρύ χιτώνιο και εξωτερικά, όταν περιλαμβάνει 
βραχύ χιτώνιο ή υποκάμισο ή ειδική στολή (φόρμα). 

Όσοι εκτελούν καθήκοντα με πολιτική περιβολή φέρουν 
το περίστροφο ή πιστόλι σε θήκη και αναρτημένο από το 
ζωστήρα ή κατ' άλλο δόκιμο τρόπο, ώστε να μην είναι εμ¬ 
φανές. 

Άρθρο 3 

ΠΡΟΓΡΑΜΜΑΤΙΣΜΟΣ - ΠΡΟΜΗΘΕΙΑ ΚΑΙ ΔΙΑΧΕΙΡΙΣΗ 
ΟΠΛΙΣΜΟΥ 

1.0 προγραμματισμός προμήθειας του αναγκαίου σύγ¬ 
χρονου οπλισμού, οι εγκρίσεις διάθεσης, ανακατανομής 
και άρσης του οπλισμού και των πυρομαχικών για κάθε 
Τελωνειακή Αρχή ενεργείται από τη 33η Δ/ΝΣΗ ΕΛΕΓΧΟΥ 
ΤΕΛΩΝΕΙΩΝ. 

2. Η διαδικασία της προμήθειας του παραπάνω οπλι¬ 
σμού ενεργείται από την αρμόδια Δ/νση Οικονομικού του 
Υπουργείου Οικονομικών, σύμφωνα με τα οριζόμενα περί 
κρατικών προμηθειών. 

Ειδικά για τον δημευθέντα οπλισμό ακολουθείται η δια- 

δικασία που προβλέπεται στο άρθρο 16 του Ν. 2168/93 
(ΦΕΚ 147 Α'). 

Κατ’ εξαίρεση επιτρέπεται κατόπιν απόφασης του 
Υπουργού Οικονομικών η προμήθεια από το Γενικό Επι¬ 
τελείο Στρατού, πιστολίων και περιστρόφων ίδια με εκεί¬ 
να που χρησιμοποιεί ο στρατός ξηρός, προκειμένου να δι¬ 
ευκολύνεται η συντήρηση και επισκευή τους καθώς και η 
εκπαίδευση των Τελωνειακών Υπαλλήλων σε πεδία βολής 
του στρατού ξηρός. 

3. Η χορήγηση του οπλισμού και των πυρομαχικών για 
όλες τις Τελωνειακός Αρχές της χώρας ενεργείται μέσω 
της Δ/νσης Τελωνείων Αττικής, τόσο για τη διάθεση και 
άρση αυτού όσο και για περαιτέρω προώθησή του στις 
Στρατιωτικές Αρχές και υλοποιείται πάντοτε κατόπιν 
έγκρισης της 33ης Δ/ΝΣΗΣ ΕΛΕΓΧΟΥ ΤΕΛΩΝΕΙΩΝ. 

Άρθρο 4 

ΔΙΑΘΕΣΗ - ΧΡΕΩΣΗ - ΠΙΣΤΩΣΗ ΚΑΙ ΑΡΣΗ ΟΠΛΙΣΜΟΥ 

1. Όλες οι Τελωνειακός Αρχές, για την εκπλήρωση της 
αποστολής τους, εφοδιάζονται με τον απολύτως ανα¬ 
γκαίο οπλισμό, από αυτόν που έχει στη διαχείρισή της η 
Τελωνειακή Υπηρεσία και είναι υπεύθυνες για την κατα- 
χώρηση αυτού στο βιβλίο υλικού του Τελωνείου καθώς 
και για την τακτική επιθεώρηση, συντήρηση, επισκευή και 
διατήρηση σε καλή κατάσταση. 

2. Η διάθεση του οπλισμού και των πυρομαχικών στις 
Τελωνειακός Αρχές καθώς και η άρση αυτών γίνεται πά¬ 
ντοτε κατόπιν έγκρισης της 33ης Δ/ΝΣΗΣ ΕΛΕΓΧΟΥ ΤΕ¬ 
ΛΩΝΕΙΩΝ. 

3. Η διαχείριση του οπλισμού καιτωνπυρομαχικώνπου 
προέρχονται από προμήθεια από το ελεύθερο εμπόριο ή 
από τα κατασχεμένα των Τελωνείων μετά την τελεσίδικη 
απόφαση δήμευσης και την εγκριτική απόφαση διάθεσης 
της 33ης Δ/ΝΣΗΣ ΕΛΕΓΧΟΥ ΤΕΛΩΝΕΙΩΝ, γίνεται από τη 
Δ/νση Τελωνείων Αττικής και για όσο διάστημα βρίσκο¬ 
νται υπό την παραφυλακή τους. 

4. Η Δ/νση Τελωνείων Αττικής, πέρα από το βιβλίο υλι¬ 
κού για της υπηρεσιακές ανάγκες της, υποχρεούται στην 
τήρηση χωριστών βιβλίων διαχείρισης οπλισμού και πυ¬ 
ρομαχικών για το σύνολο των Τελωνειακών Αρχών της 
χώρας, σελιδομετρημένων και θεωρημένων αρμοδίως ή 
καρτελών θεωρημένων ή μηχανογραφικών καταχωρήσε- 
ων για την παρακολούθηση όλων των χρεωπιστώσεων 
οπλισμού και πυρομαχικών και στην υποβολή στη 33η 
Δ/ΝΣΗ ΕΛΕΓΧΟΥ ΤΕΛΩΝΕΙΩΝ αντιγράφων των πρωτο¬ 
κόλλων παράδοσης - παραλαβής καθώς και φωτοαντι¬ 
γράφων θεωρημένων των σχετικών χρεωπιστώσεων δια¬ 
χείρισης για κάθε εγκεκριμένη διάθεση, παραλαβή ή άρ¬ 
ση οπλισμού και πυρομαχικών. 

Άρθρο 5 

ΔΙΚΑΙΩΜΑ ΟΠΛΟΦΟΡΙΑΣ ΚΑΙ ΕΞΑΙΡΕΣΕΙΣ 

Οι Τελωνειακοί Υπάλληλοι κατά την εκτέλεση των ελε¬ 
γκτικών και διωκτικών καθηκόντων τους δικαιούνται να 
οπλοφορούν. 

Το δικαίωμα της οπλοφορίας των Τελωνειακών Υπαλ¬ 
λήλων αίρεται αυτοδίκαια στις παρακάτω περιπτώσεις: 

- στέρησης του δικαιώματος προαγωγής από ένα (1) 
έως πέντε (5) έτη 

- υποβιβασμού κατά ένα (1) βαθμό 


- προσωρινής παύσης 

- οριστικής παύσης 

Κατ’ εξαίρεση, το δικαίωμα της οπλοφορίας παρέχεται 
και στις παραπάνω περιπτώσεις εφόσον συντρέχουν ειδι¬ 
κοί λόγοι και μόνο μετά από έγκριση του Γενικού Δ/ντού 
Τελωνείων & Ε.Φ.Κ. 

Το δικαίωμα της οπλοφορίας των Τελωνειακών Υπαλ¬ 
λήλων δύναται να αρθεί επίσης χωρίς να συντρέχουν οι 
προαναφερόμενοι λόγοι, με διαταγή του προϊσταμένου 
της 33ης Δ/ΝΣΗΣ ΕΛΕΓΧΟΥ ΤΕΛΩΝΕΙΩΝ κατόπιν πρότα¬ 
σης του προϊσταμένου της οικείας Υπηρεσίας, στις περι¬ 
πτώσεις που πιθανολογείται κακή χρήση των όπλων. 

Στις περιπτώσεις εκτέλεσης υπηρεσιών που δεν κρίνε- 
ται αναγκαία η οπλοφορία του τελωνειακού προσωπικού 
ή λόγω ειδικών συνθηκών αυξημένης ασφάλειας το δικαί¬ 
ωμα της οπλοφορίας των Τελωνειακών Υπαλλήλων αυ¬ 
τών των τμημάτων, δύναται να αρθεί με αιτιολογημένη 
διαταγή του προϊσταμένου της οικείας Υπηρεσίας, που 
κοινοποιείται στην 33η Δ/ΝΣΗ ΕΛΕΓΧΟΥ ΤΕΛΩΝΕΙΩΝ. 

Άρθρο 6 

ΕΚΠΑΙΔΕΥΣΗ ΤΕΛΩΝΕΙΑΚΟΥ ΠΡΟΣΩΠΙΚΟΥ ΣΤΗΝ 
ΟΠΛΟΤΕΧΝΙΚΗ 

1. Η εκπαίδευση των Τελωνειακών Υπαλλήλων στην 
οπλοτεχνική γίνεται αφενός με προγράμματα θεωρητι¬ 
κής και πρακτικής εκπαίδευσης στη λύση, αρμολόγηση 
και λειτουργία του χρησιμοποιούμενου οπλισμού και 
αφετέρου με τη πραγματοποίηση βολών (σκοποβολή) σε 
εγκεκριμένα πεδία βολής, κατά προτίμηση του στρατού 
ξηρός. 

2. Ο χρόνος και ο τρόπος εκπαίδευσης στην οπλοτεχνι¬ 
κή και σκοποβολή καθώς και ο τύπος των όπλων και η πο¬ 
σότητα των πυρομαχικών που απαιτείται ανά εκπαιδευό¬ 
μενο υπάλληλο για την εκτέλεση βολών, καθώς και οι ορι¬ 
ζόμενοι Τελωνειακοί εκπαιδευτές για κάθε συγκεκριμένη 
θεωρητική και πρακτική (βολές) εκπαίδευση, ορίζονται 
στις εγκριτικές διαταγές της 33ης Δ/ΝΣΗΣ ΕΛΕΓΧΟΥ ΤΕ¬ 
ΛΩΝΕΙΩΝ, μετά από σχετικό αίτη μα των Τ ελωνειακών Αρ¬ 
χών. 

3. Τα αιτήματα των Τελωνειακών Αρχών για εκπαίδευση 
θα υποβάλλονται απ’ ευθείας στην 33η Δ/ΝΣΗ ΕΛΕΓΧΟΥ 
ΤΕΛΩΝΕΙΩΝ, με συνημμένα τα παρακάτω: 

α) έγγραφη έγκριση της πλησιέστερης στρατιωτικής 
μονάδας περί παραχώρησης του πεδίου βολής για την εκ¬ 
παίδευση των Τελωνειακών Υπαλλήλων, όπου θα πρέπει 
να αναφέρεται και ο ορισθείς ως υπεύθυνος Αξιωματικός 
βολών του στρατού ξηρός για την εν λόγω εκπαιδευτική 
σειρά, 

β) ο αριθμός των Τελωνειακών Υπαλλήλων και τα ονο¬ 
ματεπώνυμα αυτών που θα συμμετάσχουν στις εκπαιδευ¬ 
τικές βολές καθώς και τα καθήκοντα που ασκούν στο συ¬ 
γκεκριμένο Τελωνείο, 

γ) ο αριθμός των φυσιγγίωνπουπροτείνονταιγιατην εκ¬ 
παίδευση και που δεν θα πρέπει να υπερβαίνει τα τριάντα 
(30) φυσίγγια ανά εκπαιδευόμενο υπάλληλο σε κάθε εκ¬ 
παιδευτική σειρά, 

δ) ο υπεύθυνος Τελωνειακός υπάλληλος της εκπαιδευ¬ 
τικής σειράς, ο οποίος σε συνεργασία με τον Αξιωματικό 
βολών θα λαμβάνει όλα τα απαραίτητα μέτρα που προ- 
βλέπονται από τους κανονισμούς ασφαλείας καθώς και 

κάθε πρόσφορο επιπλέον μέτρο για την αποτροπή πιθα¬ 
νών ατυχημάτων κατά την εκπαίδευση. 

4. Οι προϊστάμενοι των Τελωνείων μετά από κάθε θεω¬ 
ρητική και πρακτική εκπαίδευση θα πρέπει να υποβάλ¬ 
λουν στην 33η Δ/ΝΣΗ ΕΛΕΓΧΟΥ ΤΕΛΩΝΕΙΩΝ πρακτικό 
τριμελούς επιτροπής, που συστήνεται με απόφασή τους, 
όπου θα αναφέρονται αναλυτικά: 

α) τα ονοματεπώνυμα, η κατηγορία και ο βαθμός των 
υπαλλήλων, 

β) ο μέσος όρος της βαθμολογίας που επέτυχε κάθε 
υπάλληλος και θα βεβαιώνεται ο αριθμός των πραγματι¬ 
κά αναλωθέντων φυσιγγίων κατά την εκπαίδευση. 

Ταυτόχρονα θα υποβάλλουν και αίτημα διαγραφής των 
αναλωθέντων φυσιγγίων καθώς και έγκρισης αντικατά¬ 
στασης αυτών με ισάριθμα καινούργια. 

5. Σε περίπτωση που ο οπλισμός της Τελωνειακής Υπη¬ 
ρεσίας είναι διαφορετικός από το χρησιμοποιούμενο στο 
στρατό ξηράς και διατυπώνεται εγγράφως αδυναμία πλή¬ 
ρους εκπαίδευσης, τότε η εκπαίδευση θα γίνεται αρχικά 
σε οπλισμό που χρησιμοποιεί ο στρατός ξηράς και στη 
συνέχεια στον οπλισμό της Τελωνειακής Υπηρεσίας, με- 
ρίμνη των εκπαιδευτών και του αξιωματικού βολών και 
σύμφωνα με τις οδηγίες της εγκριτικής διαταγής της 
33ης Δ/ΝΣΗΣ ΕΛΕΓΧΟΥ ΤΕΛΩΝΕΙΩΝ για κάθε εγκεκριμέ¬ 
νη εκπαιδευτική σειρά. 

Άρθρο 7 

ΕΠΙΘΕΩΡΗΣΗ, ΣΥΝΤΗΡΗΣΗ ΚΑΙ ΕΠΙΣΚΕΥΗ ΟΠΛΙΣΜΟΥ 
ΚΑΙ ΠΥΡΟΜΑΧΙΚΩΝ 

Η επιθεώρηση, συντήρηση και επισκευή του οπλισμού 
και των πυρομαχικών των Τελωνειακών Αρχών, πραγμα¬ 
τοποιείται ανά έτος, από την πλησιέστερη μονάδα τεχνι¬ 
κού (ΤΧ) του στρατού ξηράς, σύμφωνα με την διαδικασία 
και τις προϋποθέσεις που αναφέρονται στα έγγραφα 
Φ.691.2/8δ/431047/Σ4491/5.7.1982/ΓΕΣ/40Ε.Γ./3δ του 
Γενικού Επιτελείου Στρατού και Φ.500/203702/Σ2127/ 
14.7.82/ΓΕΕΘΑ/4η ΜΕΟ/ΥΛ1 του Γενικού Επιτελείου 
Εθνικής Αμύνης και που έχουν κοινοποιηθεί με την ΔΥΟ 
Εμπ. 1620/149/2-9-1982. 

Προςτούτο θα κατατίθεται αίτηση της Τελωνειακής Αρ¬ 
χής απ' ευθείας στην πλησιέστερη μονάδα ΤΧ του στρα¬ 
τού ξηράς, η οποία θα πραγματοποιεί τεχνική επιθεώρη¬ 
ση, συντήρηση και επισκευή του οπλισμού (πυρομαχι¬ 
κών) με τις κατωτέρω προϋποθέσεις: 

α) Να ευρίσκεται η επισκευή μέσα στις δυνατότητες των 
μονάδων ΤΧ. 

β) Να προσκομίζεται οπλισμός και τα πυρομαχικά μερί- 
μνη των Τελωνειακών Αρχών. 

γ) Ναπροσκομίζονταιτα απαιτούμενα ανταλλακτικά και 
τυχόν υφιστάμενη βιβλιογραφία. 

Η διαδικασία επιθεώρησης και συντήρησης του οπλι¬ 
σμού και των πυρομαχικών της Δ/νσης Τελωνείων Αττικής 
θα γίνεται κατόπιν αιτήσεως στο 311 Σ.Π. για τη διάθεση 
οπλουργού στην Υπηρεσία τους και στην 655 Α.Β.Π. για 
τη διάθεση πυροτεχνουργού ανά έτος για αποφυγή μετα¬ 
φοράς του οπλισμού και των πυρομαχικών για λόγους 
ασφαλείας. 

Μετά την επιθεώρηση και συντήρηση του οπλισμού και 
των πυρομαχικών θα συντάσσεται πιστοποιητικό καταλ¬ 
ληλότητας ή ακαταλληλότητας σε δύο (2) αντίγραφα, ένα 


έκτων οποίων θα διαβιβάζεται στη 33η Δ/ΝΣΗ ΕΛΕΓΧΟΥ 
ΤΕΛΩΝΕΙΩΝ. 

Οι Επιθεωρητές Τελωνείων, κατά την ετήσια τακτική 
επιθεώρηση των Τελωνείων, θα πρέπει να ελέγχουν επι- 
σταμένα αφενός την καλή κατάσταση του οπλισμού και 
των πυρομαχικών καθώς και των υπολοίπων τεχνικών μέ¬ 
σων ελέγχου τόσο με βάση τα πιστοποιητικά (εκθέσεις) 
των τακτικών και έκτακτων επιθεωρήσεων, συντηρήσεων 
και επισκευών όσο και με μακροσκοπική εξέταση αυτών 
και αφετέρου τα βιβλία ή τις καταστάσεις μηνιαίας κίνη¬ 
σης και ελέγχων που αποδεικνύουν την καθημερινή χρή¬ 
ση των πάσης φύσεως μέσων ελέγχου που έχει στη διά¬ 
θεσή του το Τελωνείο καθώς και τη παραγωγική χρησιμο¬ 
ποίηση αυτών και να αποφαίνονται σχετικά γιαυτό στα 
συμπεράσματα και προτάσεις τους. 

Άρθρο 8 

ΜΕΤΡΑ ΑΣΦΑΛΕΙΑΣ ΚΑΙ ΦΥΛΑΞΗΣ ΣΤΑΤΙΚΟΥ 
ΚΑΙ ΑΤΟΜΙΚΟΥ ΟΠΛΙΣΜΟΥ 

Οι Τελωνειακοί Υπάλληλοι υποχρεούνται για την παρα¬ 
λαβή του διαθέσιμου κάθε φορά υπηρεσιακού οπλισμού 
και των πυρομαχικών κατά την εκτέλεση των υπηρεσια¬ 
κών τους καθηκόντων και την επιστροφή του εις την οι¬ 
κεία Τελωνειακή Αρχή στην ίδια καλή κατάσταση καταλ¬ 
ληλότητας. 

Ο στατικός οπλισμός και τα πυρομαχικά, σε περιπτώ¬ 
σεις 24ωρης βάρδιας, χρεώνονται στους προϊσταμένους 
των αρμοδίων τμημάτων ή υπαλλήλων βάρδιας και εναλ¬ 
λάσσονται στους υπαλλήλους κάθε βάρδιας είτε με πρω¬ 
τόκολλο παράδοσης - παραλαβής είτε με εγγραφή της 
παράδοσης - παραλαβής του οπλισμού και των πυρομα¬ 
χικών σε βιβλίο ειδικά για το σκοπό αυτό, σελιδομετρημέ¬ 
νο και θεωρημένο αρμοδίως για κάθε τέτοιο σημείο 
24ωρης βάρδιας. 

Σε περιπτώσεις 8ωρης βάρδιας ο στατικός οπλισμός 
και τα πυρομαχικά χρεώνονται στους υπαλλήλους βάρ¬ 
διας που εκτελούν διωκτικά ή ελεγκτικά καθήκοντα σε κα¬ 
θορισμένα σημεία ή τμήματα κατά τον προαναφερόμενο 
τρόπο μεταξύ τμήματος Γ ενικών θεμάτων και υπαλλήλων 
βάρδιας, οι οποίοι επιστρέφουν τον στατικό οπλισμό στο 
τμήμα Γ ενικών Θεμάτων πριν την αποχώρηση των μετά το 
τέλος κάθε βάρδιας ή απομάκρυνσή τους για λόγους 
υπηρεσιακούς από τα συγκεκριμένα καθήκοντα και φυ¬ 
λάσσεται στο Τελωνείο σε χρηματοκιβώτια ή χώρους που 
ασφαλίζουν με κλειδαριές μεγάλες ασφαλείας. 

Ο ατομικός οπλισμός χρεώνεται στους Τελωνειακούς 
Υπαλλήλους που ασκούν καθήκοντα δίωξης του λαθρε¬ 
μπορίου γενικά και ανήκουν στην ομάδα δίωξης ή τις ομά¬ 
δες δίωξης του οικείου Τελωνείου. 

Οι Τελωνειακοί Υπάλληλοι που απαρτίζουν την ομάδα ή 
τις ομάδες δίωξης του οικείου Τελωνείου, πριν απάτη χο¬ 
ρήγηση ατομικού οπλισμού, υπογράφουν υποχρεωτικά 
υπεύθυνη δήλωση του άρθρου 8 του Ν. 1599/1986, ότι 
έχουν εκπαιδευτεί στο είδος του όπλου που χρεώνονται 
και ότι γνωρίζουν τη σωστή χρήση και ιδιαιτερότητα του 
συγκεκριμένου όπλου, διαφορετικά εκπαιδεύονται σε αυ¬ 
τό και ακολουθεί η χορήγηση. Η δήλωση αυτή τηρείται 
στον ατομικό φάκελο του υπαλλήλου και σε περίπτωση 
μετακίνησης του διαβιβάζεται μαζί με τα λοιπά ατομικά 
του έγγραφα, στη νέα του υπηρεσία. 

Οι χειριστές σκύλων - ανιχνευτών Ναρκωτικών ουσιών 
καθώς και οι χειριστές ακτινών - X και λοιπών τεχνικών μέ¬ 
σων ελέγχου ανήκουν υποχρεωτικά στην ομάδα δίωξης ή 
τις ομάδες δίωξης του οικείου Τελωνείου. Σε Τελωνεία 
24ωρης βάρδιας οι υπάλληλοι αυτοί κατανέμονται ανά¬ 
λογα ώστε να υπάρχουν χειριστές των τεχνικών μέσων 
ελέγχου σε όλες τις βάρδιες. 

Οι Τελωνειακοί Υπάλληλοι που χρεώνονται ατομικό 
οπλισμό λαμβάνουν όλα τα απαραίτητα μέτρα ασφαλούς 
μεταφοράς του οπλισμού και μεριμνούν με ευθύνη τους 
και δαπάνες τους για τη φύλαξή του σε χώρους που 
ασφαλίζουν με κλειδαριές μεγάλης ασφαλείας τόσο 
στους χώρους εργασίας όσο και στους χώρους διαμονής 
τους, πάντοτε με απογέμιση της θαλάμης των όπλων. 

Γιατο λόγο αυτό μεταφέρουν τον οπλισμό σύμφωνα με 
τον τρόπο ανάρτησης και μεταφοράς αυτού και όχι μέσα 
στις τσέπες των ενδυμάτων τους ή σε χαρτοφύλακες ή 
χειραποσκευές και δεντον εγκαταλείπουν μέσα στο ντου- 
λαπάκιτων υπηρεσιακών ή ιδιωτικών οχημάτωνή μέσα σε 
ανασφάλιστα συρτάρια γραφείου ή ντουλάπες αρχείου. 

Σε κάθε περίπτωση οφείλουν να λαμβάνουν όλα τα μέ¬ 
τρα ασφαλείας για την αποφυγή της χρήσης του οπλι¬ 
σμού από συναδέλφους καθώς και από κάθε άλλο πρό¬ 
σωπο στην κατοικία του υπαλλήλου. 

Η γέμιση και η απογέμιση της θαλάμης των στατικών και 
ατομικών όπλων γίνεται κατά την έναρξη και λήξη κάθε 
υπηρεσίας κατά προτίμηση σε ειδικό χώρο που παρέχει 
ασφάλεια για την αποφυγή ατυχημάτων. 

Ο Τελωνειακός Υπάλληλος που φέρει οπλισμό, επιδει¬ 
κνύει ενδιαφέρον για την τακτική συντήρηση του όπλου, 
τηρεί τους κανόνες ασφαλείας στη χρήση και στη φύλα¬ 
ξη των όπλων και δεν εξάγει από την θήκη το περίστροφο 
ή πιστόλι χωρίς υπηρεσιακό λόγο (είτε για να παίζει με αυ¬ 
τό ή να εκφοβίζει χωρίς λόγο ή να το περιεργάζεται ή να 
αστειεύεται με άλλα άτομα ή να το αφήνει εκτεθειμένο ή 
να το δανείζει σε άλλους). 

Άρθρο 9 

ΑΠΩΛΕΙΑ ΚΑΙ ΚΛΟΠΗ ΟΠΛΙΣΜΟΥ 

Η απώλεια οπλισμού και πυρομαχικών είναι σοβαρό πει¬ 
θαρχικό παράπτωμα και συνεπάγεται τις προβλεπόμενες 
πειθαρχικές ποινές του Ν.2683/1999 «περί κύρωσης του 
κώδικα κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ. και άλλες διατά¬ 
ξεις», ανάλογα με το βαθμό υπαιτιότητας σε κάθε συγκε¬ 
κριμένη περίπτωση. Επί πλέον θεωρείται έλλειμμα υλικού 
σύμφωνα με το άρθρο 56 του Ν. 2362/1995 (ΦΕΚ 
247/Α71995) «περί ελλειμμάτων, ευθυνών δημοσίων υπο¬ 
λόγων και καταλογισμού αυτών». 

Σε περίπτωση απώλειας ή κλοπής του οπλισμού και των 
πυρομαχικών, ενεργείται Ένορκη Διοικητική Εξέταση 
(Ε.Δ.Ε.) που αποσκοπεί στη συλλογή στοιχείων για τη δια¬ 
πίστωση της τέλεσης πειθαρχικού παραπτώματος και 
των προσώπων που τυχόν ευθύνονται καθώς και στη διε- 
ρεύνηση των συνθηκών κάτω από τις οποίες αυτό έχειτε- 
λεστεί. 

Η Ε.Δ.Ε. ολοκληρώνεται με την υποβολή αιτιολογημέ¬ 
νης έκθεσης και εφόσον με την έκθεση διαπιστώνεται η 
διάπραξη πειθαρχικού παραπτώματος από συγκεκριμένο 
υπάλληλο, ο πειθαρχικός προϊστάμενος υποχρεούται να 


ασκήσει πειθαρχική δίωξη. Επί πλέον η απώλεια ή η κλο¬ 
πή καταλογίζεται σε χρήμα με ειδικά αιτιολογημένη από¬ 
φαση από τους διαπιστώσαντες οικείους διατάκτες και 
επιθεωρητές με βάση την τρέχουσα τιμή κατά το χρόνο 
του καταλογισμού. 

Η οικεία Τελωνειακή Αρχή, σε περίπτωση κλοπής ή απώ¬ 
λειας οπλισμού και πυρομαχικών, αναφέρει αμέσως το 
γεγονός στο αρμόδιο αστυνομικό τμήμα, προβαίνει σε 
αναζήτηση αυτού με κάθε εύλογο τρόπο και αναφέρει 
σχετικά στον αρμόδιο επιθεωρητή και στην 33η Δ/ΝΣΗ 
ΕΛΕΓΧΟΥ ΤΕΛΩΝΕΙΩΝ. 

Το πόρισμα της Ε.Δ.Ε. υποβάλλεται στη 3η Δ/νση Προ¬ 
σωπικού Τελωνείων και στην 33η Δ/ΝΣΗ ΕΛΕΓΧΟΥΤΕΛΩ- 
ΝΕΙΩΝ. 

Άρθρο 10 

ΕΦΟΔΙΑΣΜΟΣ ΚΑΙ ΧΡΗΣΗ ΤΕΛΩΝΕΙΑΚΗΣ ΣΦΥΡΙΚΤΡΑΣ 

Οι Τελωνειακοί Υπάλληλοι που ασκούν καθήκοντα ελέγ¬ 
χου και επιτήρησης τελωνειακών χώρων και επίσκεψης 
πλοίων καθώς και αυτοί που ανήκουν στην ομάδα δίωξης ή 
τις ομάδες δίωξης, εφοδιάζονται από την Υπηρεσία τοπο¬ 
θέτησής τους με τελωνειακή σφυρίκτρα, που είναι μεταλ¬ 
λική και φέρει αλυσίδα με άγκιστρο για την ανάρτησή της. 

Η τελωνειακή σφυρίκτρα τοποθετείται στο αριστερό 
θυλάκιο του χιτωνίου ή του υποκαμίσου, όταν οι Τελωνει¬ 
ακοί Υπάλληλοι φέρουν στολή και σε εσωτερικό θυλάκιο 
όταν φέρουν πολιτική περιβολή. 

Η χρήση της τελωνειακής σφυρίκτρας από τους Τελω¬ 
νειακούς Υπαλλήλους επιτρέπεται μόνο για συγκεκριμέ¬ 
νους σκοπούς, κατά την άσκηση των καθηκόντωντους και 
συγκεκριμένα όταν επιθυμούν να προσελκύσουντην προ¬ 
σοχή των παρισταμένων και να ζητήσουν βοήθεια για τη 
σύλληψη του δράστη, ο οποίος τρέπεται σε φυγή για να 
διαφύγει τη σύλληψη, όταν αντιμετωπίζουν κίνδυνο επί¬ 
θεσης και καλούν σε βοήθεια και ενίσχυση τους και όταν 
παρίσταται ανάγκη προειδοποίησης συναδέλφων και συ- 
ναλλασσομένων για επικείμενο κίνδυνο ή ανωτέρα βία. 

Άρθρο 11 

ΕΙΔΙΚΕΣ ΔΙΑΤΑΞΕΙΣ ΚΑΙ ΛΟΙΠΕΣ ΛΕΠΤΟΜΕΡΕΙΕΣ 

Οι προϊστάμενοι των Τελωνείων ορίζονται υπεύθυνοι 
για την πιστή τήρηση της παρούσας απόφασης. 

Οι Τελωνειακοί Υπάλληλοι που χρεώνονται στατικό ή 
ατομικό οπλισμό, τηρούν απαρέγκλιτα τις διατάξεις της 
παρούσας καθώς και τις διατάξεις του Ποινικού Κώδικα 
περί Αμύνης και χρήσης του οπλισμού. 

Οι προτάσεις βελτίωσης της παρούσης, πρέπει να είναι 
συγκεκριμένες και να αιτιολογούν τυχόν πρακτικές δυ¬ 
σκολίες που μπορεί να ανακύψουν από την πιστή εφαρ¬ 
μογή των προαναφερόμενων διατάξεων. 

Από την έναρξη ισχύος της παρούσας, καταργείται κά¬ 
θε απόφαση που είναι αντίθετη με τις εν λόγω διατάξεις. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2001 

Ο ΥΦΥΠΟΥΡΓΟΣ 

ΑΠ.ΦΩΤΙΑΔΗΣ 

Αριθ. 515 (4) 

Καθορισμός διαδικασίας δημόσιας διαβούλευσης για τη 
χορήγηση ειδικών αδειών σε συνθήκες περιορισμού 
του αριθμού τους. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. της παραγράφου 2 του άρθρου 6 του Νόμου 
2867/2000 περί «Οργάνωσης και λειτουργίας των τηλεπι¬ 
κοινωνιών και άλλες διατάξεις (ΦΕΚ Α' 273), 

β. του Π.Δ. 293/99 (ΦΕΚ Α' 263) περί Οργανισμού του 
Υπουργείου Μεταφορών και Επικοινωνιών, 

γ. του άρθρου 29Ατου Νόμου 1558/1985 (Α' 137) όπως 
προστέθηκε με το άρθρο 27 του Νόμου 2081/1992 (Α' 
154) και αντικαταστάθηκε από το άρθρο 1, παρ. 2α του 
Νόμου 2469/97 (Α'38). 

2. Την με αριθμό 15851/7601/24.4.2000 (ΦΕΚ Β' 592) 
Κοινή Υπουργική Απόφαση του Πρωθυπουργού και του 
Υπουργού Μεταφορών και Επικοινωνιών «Ανάθεση αρμο¬ 
διοτήτων του Υπουργού Μεταφορών και Επικοινωνιών 
στον Υφυπουργό Μεταφορών και Επικοινωνιών». 

3. Την με αρ. πρωτ. 205/6/22.1.2001 Εισήγηση της Εθνι¬ 
κής Επιτροπής Τηλεπικοινωνιών και Ταχυδρομείων, που 
διατυπώθηκε απάτην Ολομέλεια αυτής κατά την 205η συ¬ 
νεδρίασή της. 

4. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 - Σκοπός 

Σκοπός της δημόσιας διαβούλευσης είναι να δοθεί η 
δυνατότητα σε όλους τους ενδιαφερομένους να εκφρά- 
σουν τις απόψεις τους σχετικά με την χορήγηση Ειδικών 
Αδειών σε συνθήκες περιορισμού του αριθμού τους. Τα 
αποτελέσματα της δημόσιας διαβούλευσης δεν δεσμεύ¬ 
ουν τον Υπουργό Μεταφορών και Επικοινωνιών. 

Άρθρο 2 - Διαδικασία δημόσιας διαβούλευσης 

1. Η διαδικασία της δημόσιας διαβούλευσης διενεργεί- 
ται σύμφωνα με τις αρχές της αμεροληψίας, της διαφά¬ 
νειας, της αντικειμενικότητας και της ίσης μεταχείρισης. 

2. Η έναρξη της διαδικασίας δημόσιας διαβούλευσης 
γίνεται με πρωτοβουλία της ΕΕΤΤ ή κατόπιν εγγράφου 
παραγγελίας του Υπουργού Μεταφορών και Επικοινω¬ 
νιών προς την ΕΕΤΤ. 

3. Η Ε.Ε.Τ.Τ. γνωστοποιεί στον Υπουργό Μεταφορών 
και Επικοινωνιών την πρόθεσή της να προτείνει τον πε¬ 
ριορισμό του αριθμού των Ειδικών Αδειών και δημοσιεύει 
σχετική ανακοίνωση σε τρεις τουλάχιστον ημερήσιες 
εφημερίδες εκ των οποίων η μία γενικών ειδήσεων της 
Αθήνας και μία ειδική για δημοσιεύσεις διακηρύξεων ή οι¬ 
κονομικών ειδήσεων, με την οποία καλούνται όλοι οι εν¬ 
διαφερόμενοι να εκφράσουν τις απαντήσεις τους επί του 
προτεινόμενου περιορισμού εντός συγκεκριμένης προ¬ 
θεσμίας που δεν μπορεί να είναι μικρότερη των τριάντα 
(30) και μεγαλύτερη των εξήντα (60) ημερών από την ημε¬ 
ρομηνία δημοσίευσης της ανακοίνωσης. Από την ημέρα 
της δημοσίευσης διατίθεται σε κάθε ενδιαφερόμενο από 
τα γραφεία της Ε.Ε.Τ.Τ. και στην ιστοσελίδα της Ε.Ε.Τ.Τ. 
στο διαδίκτυο ειδικό κείμενο που συντάσσει η Ε.Ε.Τ.Τ., 


βάσει του οποίου θα πραγματοποιηθεί η διαδικασία δη¬ 
μόσιας διαβούλευσης (Κείμενο Δημόσιας Διαβούλευ¬ 
σης). 

4. Στο Κείμενο Δημόσιας Διαβούλευσης, εκτός από την 
προθεσμία της προηγούμενης παραγράφου, περιγράφο- 
νται, με τη μέγιστη δυνατή λεπτομέρεια, οι Τηλεπικοινω¬ 
νιακές Υπηρεσίες που θα αποτελέσουν αντικείμενο των 
Ειδικών Αδειών ο αριθμός των οποίων πρόκειται να πε¬ 
ριοριστεί , καθώς και οι λόγοι που επιβάλουν τον περιορι¬ 
σμό των Ειδικών Αδειών. Περιλαμβάνεται, επίσης, συνο¬ 
πτική περιγραφή του υφιστάμενου καθεστώτος και των 
συνθηκώντης σχετικής αγοράς γιατις υπόψη υπηρεσίες, 
καθώς και οι αλλαγές που αναμένεται να επέλθουν από 
τον περιορισμό του αριθμού των Ειδικών Αδειών. 

5. Το Κείμενο Δημόσιας Διαβούλευσης περιέχει επί 
πλέον ειδικό ερωτηματολόγιο επί του οποίου οι ενδια¬ 
φερόμενοι καλούνται να απαντήσουν και οδηγίες για τη 
σύνταξη των απαντήσεων. Οι ερωτήσεις αφορούν, με¬ 
ταξύ άλλων, την αξιολόγηση των διαλαμβανομένων στο 
β’ εδάφιο της προηγουμένης παραγράφου και την σκο- 
πούμενη χρήση των σπάνιων πόρων, που θα αποτελούν 
αντικείμενο των Ειδικών Αδειών. Επίσης, μπορούν να 
περιέχονται ερωτήσεις που θα επιτρέπουν στην 
Ε.Ε.Τ.Τ. να διαπιστώσει το πραγματικό ενδιαφέρον της 
σχετικής αγοράς ως προς την παροχή των τηλεπικοινω¬ 
νιακών υπηρεσιών. Οι ενδιαφερόμενοι ακόμη καλούνται 
να απαντήσουν σε ερωτήσεις σχετικά με τη διαδικασία 
και τα κριτήρια που θα ήθελαν να ακολουθηθούν για την 
επιλογή των υποψηφίων και τη χορήγηση των Ειδικών 
Αδειών. 

6. Οι απαντήσεις των ενδιαφερομένων υποβάλλονται 
στην ελληνική γλώσσα μόνον επώνυμα και περιλαμβά¬ 
νουν τα πλήρη στοιχεία του ενδιαφερομένου (όνομα και 
επώνυμο ή επωνυμία της επιχείρησης, διεύθυνση, τηλέ¬ 
φωνο, ηλεκτρονικό ταχυδρομείο). Υποβάλλονται δε σε 
έντυπη και ηλεκτρονική μορφή στις διευθύνσεις που ανα- 
φέρονται ειδικά για το σκοπό αυτό στο Κείμενο Δημόσιας 
Διαβούλευσης, στο οποίο μπορεί να τίθεται περιορισμός 
ως προς την έκταση των απαντήσεων των ενδιαφερομέ¬ 
νων. 

Άρθρο 3 - Αποτελέσματα Δημόσιας Διαβούλευσης 

1. Η Ε.Ε.Τ.Τ. δημοσιεύει τα συμπεράσματα που συνάγει 
από τη διαδικασία της δημόσιας διαβούλευσης (Αποτελέ¬ 
σματα Δημόσιας Διαβούλευσης) το αργότερο εντός εξή¬ 
ντα (60) ημερών από την ημερομηνία λήξης της προθε¬ 
σμίας υποβολής των απαντήσεων, σύμφωνα με την πα¬ 
ράγραφο 3 του άρθρου 2, της παρούσας Απόφασης. Τα 
Αποτελέσματα Δημόσιας Διαβούλευσης δημοσιεύονται 
στην ιστοσελίδα της Ε.Ε.Τ.Τ. στο διαδίκτυο και διατίθε¬ 
νται προς κάθε ενδιαφερόμενο από τα γραφεία της 
Ε.Ε.Τ.Τ. 

2. Τα Αποτελέσματα Δημόσιας Διαβούλευσης, περιλαμ¬ 
βάνουν μόνο τη συνοπτική παράθεση των συμπερασμά- 
τωντης Ε.Ε.Τ.Τ., κατά τα ανωτέρω. Οι απαντήσεις των εν¬ 
διαφερομένων καθώς και άλλες πληροφορίες που περιέ- 
χονται στην Ε.Ε.Τ.Τ., κατά τη διαδικασία της δημόσιας 
διαβούλευσης, παραμένουν αυστηρά εμπιστευτικές κα¬ 
θώς και τα στοιχεία των ενδιαφερομένων που συμμετεί¬ 
χαν σε αυτήν. 

3. Εντός της προθεσμίας που προβλέπεται από την πα- 

ράγραφο 1 του παρόντος άρθρου, η Ε.Ε.Τ.Τ. συντάσσει 
πρόταση, την οποία αποστέλλει στον Υπουργό Μεταφο¬ 
ρών και Επικοινωνιών, μαζί μετά ΑποτελέσματαΔημόσιας 
Διαβούλευσης καθώς και αναλυτικά όλες τις απαντήσεις 
που κατατέθηκαν από τους ενδιαφερομένους φορείς. Η 
Ε.Ε.Τ.Τ. αποστέλλει και αντίγραφα των εγγράφων των 
απαντήσεων των ενδιαφερομένων, εάν τα ζητήσει ο 
Υπουργός Μεταφορών και Επικοινωνιών. 

4. Ο Υπουργός Μεταφορών και Επικοινωνιών εκδίδει 
απόφαση σχετικά με τον περιορισμό ή μη του αριθμού 
των Ειδικών Αδειών εντός σαρανταπέντε (45) ημερών από 
την λήψη από την Ε.Ε.Τ.Τ. της πρότασης της προηγούμε¬ 
νης παραγράφου. Στην απόφαση αυτή καθορίζεται ο 
αριθμός των Ειδικών Αδειών και η διαδικασία με την οποία 
θα χορηγηθούν οι σχετικές Ειδικές Άδειες. 

Άρθρο 4 - Αύξηση του αριθμού Ειδικών Αδειών 

1. Η διαδικασία των άρθρων 2 και 3 της παρούσας ακο¬ 
λουθείται ανάλογα και στην περίπτωση εξέτασης της δυ¬ 
νατότητας αύξησης του αριθμού των Ειδικών Αδειών που 
είχε περιοριστεί με προηγούμενη Απόφαση του Υπουρ¬ 
γού Μεταφορών και Επικοινωνιών. 

2. Οι προθεσμίες που προβλέπουν τα άρθρα 2 και 3 της 
παρούσας απόφασης αναστέλλονται για το διάστημα 
από 1η έως 31 Αυγούστου. 

Άρθρο 5 - Τελικές διατάξεις 

1. Από τη θέση σε ισχύ της παρούσας καταργείται κάθε 
άλλη διάταξη που αντίκειται στις διατάξεις της παρούσας 
ή που ρυθμίζει κατά διάφορο τρόπο θέματα που ρυθμίζο¬ 
νται με την παρούσα. 

2. Οι διαδικασίες της δημόσιας διαβούλευσης που βρί¬ 
σκονται σε εξέλιξη κατά την έναρξη ισχύος της παρούσας 
απόφασης συνεχίζονται σύμφωνα με την διαδικασία που 
προβλέπεται στην παρούσα. 

3. Οι διαδικασίες δημόσιας διαβούλευσης που έχουν 
ήδη ολοκληρωθεί κατά τη θέση σε ισχύ της παρούσας θε¬ 
ωρούνται ισχυρές. 

Άρθρο 6 - Έναρξη ισχύος 

1. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

2. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 9 Φεβρουάριου 2001 

Ο ΥΦΥΠΟΥΡΓΟΣ 

Α. ΒΟΥΛΓΑΡΗΣ 
-♦- 

Αριθ. 4924/Ε (5) 

Καθορισμός ύψους τελών για την υποβολή αίτησης χο¬ 
ρήγησης άδειας ραδιοφωνικού σταθμού. 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ 
ΕΝΗΜΕΡΩΣΗΣ 

Έχοντας υπόψη: 

1. Το άρθρο Μπαρ. 16του Ν. 2328/1995 (ΦΕΚΑΊ59). 

2. Την ανάγκη αναπροσαρμογής του ύψους των τελών 


υπέρ του Δημοσίου για την υποβολή αίτησης χορήγησης 
άδειας ραδιοφωνικού σταθμού για το Ν. Αττικής. 

3. Ότι από την παρούσα απόφαση δεν προκαλείται δα¬ 
πάνη σε βάροςτου Κρατικού Προϋπολογισμού, αποφασί¬ 
ζουμε: 

Τον καθορισμό των τελών που καταβάλλονται υπέρ του 
Δημοσίου για την εξέταση των αιτήσεων χορήγησης αδει¬ 
ών λειτουργίας ραδιοφωνικού σταθμού στο Ν. Αττικής, σε 
επτά εκατομμύρια (7.000.000) δραχμές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2001 

ΟΥΠΟΥΡΓΟΣ 

ΔΗΜΗΤΡΗΣ ΡΕΠΠΑΣ 
-♦- 

Αριθ. 2120 (6) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Αιθήκων Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη : 

1. Τις διατάξεις του άρθρου 8 παρ. 5 Ν. 2307/95. 

2. Τις διατάξεις του άρθρου 34 Ν. 2190/94 , του Π.Δ. 
37α/87 και του Π.Δ. 22/90. 

3. Τις διατάξειςτου άρθρου 27 Ν. 2081/92 και της αριθμ. 
550/7.10.92 εγκύκλιο της Γραμματείας του Υπουργικού 
Συμβουλίου. 

4. Την αριθμ. 12/2001 απόφαση του Δήμου Αιθήκων Νο¬ 
μού Τ ρικάλων. 

5. Την 16/2001 γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Ν. Τρικάλων, αποφασίζουμε: 

Εγκρίνουμε την αριθμ. 12/2001 απόφαση του Δήμου Αι¬ 
θήκων Νομού Τρικάλων με την οποία συμπληρώνεται ο 
Οργανισμός Εσωτερικής Υπηρεσίας (Ο.Ε.Υ.) του Δήμου 
Αιθήκων ως εξής: 

1. Στο άρθρο 7 του Ο.Ε.Υ. του Δήμου Αιθήκων και στις 
προσωρινές οργανικές θέσεις προστίθεται μία (1) προ¬ 
σωρινή θέση κλάδου Τ. Ε. Κοινοτικών Εισπρακτόρων. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού των ΟΤΑ που εξυ¬ 
πηρετούνται από το Γραφείο ΟΤΑ περιοχής Πύλης που 
λειτουργεί στη ΔΟΥ Τρικάλων και θα επιμερίζεται, με 
απόφαση του Δ/ντή Τοπ. Αυτ/σης & Δ/σης Ν. Τρικάλων , 
ανάλογα με τα τακτικά τους έσοδα τα δε αντίστοιχα πο¬ 
σά θα εισάγονται στον προϋπολογισμό του Δήμου Αιθή¬ 
κων το ύψος της οποίας ανέρχεται στο ποσό των 
9.000.000 δρχ. 

Κατά τα λοιπά ο Ο.Ε.Υ. του Δήμου Αιθήκων που δημο- 
σιεύθηκε στο ΦΕΚ 852/21.5.99 τεύχος Β παραμένει ως 
έχει. 

Τρίκαλα, 15 Φεβρουάριου 2001 

Με εντολή Γενικού Γραμματέα Περιφέρειας 
Ο Διευθυντής 
ΒΑΣ. ΤΣΑΤΣΑΓΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




